Ditsem Nuus - Verkeerd eet
Ditsem Nuus het nog altyd `n gevoel gehad vir `n stylvolle leefstyl - om styl te hê in jou lewensgang sonder om opgeblase of kunsmatig te wees. Dit is as`t ware deel van ons psige.
Daarmee saam is ons baie bewus van gesonde leefstyl, wat begin by `n Christelike uitgangspunt en wat insluit gesond eet en gereeld oefen.
In die jongste tyd het ons des te meer bewus geraak van hoe verreikend gesond eet inderdaad is - dat ons “normale” kosse en eetgewoontes eintlik baie ongesond is. Op die teenkant is die groot riglyn om jou kos in so `n natuurlike vorm as moontlik te eet.
Teen hierdie agtergrond gaan Ditsem Nuus vanaf hierdie uitgawe maandeliks `n rubriek publiseer onder die opskrif Verkeerd eet - die siekte van ons tyd. Die reeks artikels word geskryf deur Eugene Daamen van Perfect Pulse Gimnasium in Bloemfontein en daarin sal elke keer `n ander relevante aspek onder die loep geneem word.
Laaste verandering op Vrydag, 18 November 2016 09:04